Document ID: /roh_data/filtered/fineweb-2-filterrobots_roh.jsonl.gz/49125

Blers enconuschan la citad da Genua mo da la vista dal port, cur ch’els partan cun ina da las grondas navs vers il sid. Genua n’è betg mo la citad la pli damanaivla da la mar, sch’ins vegn da la Svizra, igl è surtut in lieu multicultural e plain istorgias.
Fascinada da questa citad è era l’autura d’in nov cudesch Prisca Roth. Ella nus porta en ses cudesch «Genua – La Superba» sin sis spassegiadas tras la citad. Ma il medem mument era tras sia istorgia agitada.
Sin in dals sis girs tras la citad vai per las Svizras ed ils Svizzers ch’èn immigrads a Genua ed han gì success sco hoteliers, pastiziers ed en auters mastergns. Sin il santeri ha Prisca Roth chattà fastizs impressiunants era da Rumantschas e Rumantschs.
Tgi è Prisca Roth
L'autura Prisca Roth lavura sco istoricra libra e docenta. Ella è creschida si en Bregaglia e viva cun sia famiglia a Haldenstein. Ella ha passentà bler temp a Genua che è daventada bunamain sia segunda patria.